Základným cieľom návrhu je dosiahnuť a udržať také úrovne populácií, pri ktorých možno dosahovať maximálny udržateľný výnos (MSY). Viacročným plánom pre populácie druhov žijúcich pri morskom dne v západnej časti Stredozemného mora sa má dosiahnuť rybolovná úmrtnosť na úrovni MSY postupným prírastkovým spôsobom, a to pokiaľ možno do roku 2020 a najneskôr do 1. januára 2025.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Návrh je v súlade so zásadou proporcionality, pretože SRP je spoločnou politikou, takže každá regionálna morská oblasť EÚ (napr. Baltské more, Stredozemné more) je predmetom nariadenia o rybolovných možnostiach, čím sa pri vykonávaní SRP zabezpečujú rovnaké podmienky. Podľa článku 43 ods. 3 ZFEÚ je Rada povinná prijímať opatrenia týkajúce sa stanovovania a prideľovania rybolovných možností.

Na základe skúseností z prvého roka jeho uplatňovania Komisia považuje za potrebné objasniť, ako by sa mal mechanizmus uplatňovať so spätnou účinnosťou na rok 2022. V súlade s vedeckým odporúčaním na rok 2023 Komisia takisto navrhuje prideliť pm % rybolovných dní.

Odporúčania GFCM do roku 2017 boli implementované do práva EÚ podľa nariadenia (EÚ) č. 1343/2011 (v znení zmien) a Komisia prijala návrh na vykonávanie odporúčaní, ktoré GFCM prijala v rokoch 2018 a 2019 [COM(2021) 434 final].

Tento kapacitný strop by mal byť rovnaký ako v nariadení o rybolovných možnostiach na rok 2022 a mal by vychádzať z kapacity oznámenej GFCM v roku 2014.

2022/0325 (NLE)

Návrh

NARIADENIE RADY,

ktorým sa pre určité populácie a skupiny populácií rýb stanovujú na rok 2023 rybolovné možnosti uplatniteľné v Stredozemnom a Čiernom mori a ktorým sa mení nariadenie Rady (EÚ) 2022/110, pokiaľ ide o stanovenie rybolovných možností na rok 2022 uplatniteľných v Stredozemnom a Čiernom mori

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 3,

so zreteľom na návrh Európskej komisie,

keďže:

(1)V článku 6 nariadenia Európskeho parlamentu a Rady (EÚ) č. 1380/2013 sa vyžaduje, aby sa prijali ochranné opatrenia s prihliadnutím na dostupné vedecké, technické a hospodárske odporúčania, a v relevantných prípadoch aj na správy Vedeckého, technického a hospodárskeho výboru pre rybárstvo, ako aj na odporúčania poskytnuté poradnými radami zriadenými pre príslušné zemepisné oblasti alebo oblasti pôsobnosti vrátane spoločných odporúčaní členských štátov.

(2) Rada má prijať opatrenia týkajúce sa stanovovania a prideľovania rybolovných možností, prípadne vrátane určitých podmienok, ktoré sú funkčne prepojené s týmito rybolovnými možnosťami. Podľa článku 16 ods. 1 nariadenia (EÚ) č. 1380/2013 by sa rybolovné možnosti mali členským štátom prideľovať tak, aby sa zabezpečila relatívna stabilita rybolovných činností každého členského štátu v súvislosti s každou populáciou rýb alebo každým druhom rybolovu.

(3)V článku 2 nariadenia (EÚ) č. 1380/2013 sa stanovuje, že cieľom spoločnej rybárskej politiky (SRP) je dosiahnuť mieru využívania na úrovni maximálneho udržateľného výnosu (MSY) do roku 2015 tam, kde je to možné, a postupným prírastkovým spôsobom najneskôr do roku 2020 pre všetky populácie. Cieľom prechodného obdobia do roku 2020 bolo vyvážiť dosiahnutie maximálneho udržateľného výnosu pre všetky populácie s možnými sociálno-ekonomickými dôsledkami prípadných úprav zodpovedajúcich rybolovných možností.

(4)Celkový povolený výlov (ďalej len „TAC“) by sa preto v súlade s nariadením (EÚ) č. 1380/2013 mal stanoviť na základe dostupných vedeckých odporúčaní, pričom by sa mali vziať do úvahy biologické a sociálno-ekonomické aspekty a zaistiť spravodlivé zaobchádzanie s jednotlivými sektormi rybolovu, a zároveň by sa mali zohľadniť názory vyjadrené počas konzultácií so zainteresovanými stranami.

(5)V článku 16 ods. 4 nariadenia (EÚ) č. 1380/2013 sa stanovuje, že rybolovné možnosti pre populácie, na ktoré sa vzťahujú osobitné viacročné plány, sa majú stanoviť v súlade s pravidlami stanovenými v týchto plánoch.

(6)Viacročný plán pre rybolov populácií žijúcich pri morskom dne v západnej časti Stredozemného mora bol stanovený nariadením Európskeho parlamentu a Rady (EÚ) 2019/1022 a nadobudol účinnosť 16. júla 2019 (ďalej len „plán“). Cieľom tohto plánu je dosiahnuť a udržať pre cieľové populácie maximálny udržateľný výnos a zabezpečiť, aby využívanie živých morských biologických zdrojov viedlo k obnove a zachovaniu populácií lovených druhov nad úrovňami, pri ktorých možno maximálny udržateľný výnos dosiahnuť.

(7)V súlade s článkom 4 ods. 1 nariadenia (EÚ) 2019/1022 by sa rybolovné možnosti pre populácie uvedené v článku 1 uvedeného nariadenia mali stanoviť s cieľom dosiahnuť rybolovnú úmrtnosť na úrovni maximálneho udržateľného výnosu postupným prírastkovým spôsobom, a to pokiaľ možno do roku 2020 a najneskôr do 1. januára 2025. Rybolovné možnosti by sa mali vyjadriť ako maximálne povolené rybolovné úsilie pre plavidlá s vlečnými sieťami a pre plavidlá s lovnými šnúrami a mali by sa stanoviť v súlade s režimom rybolovného úsilia stanoveným v článku 7 plánu, a zároveň aj ako maximálne obmedzenia hlbokomorského výlovu krevety Aristeus antennatus a krevety Aristaeomorpha foliacea v súlade s vedeckým odporúčaním.

(8)[miesto vyhradené pre vysvetlenie vedeckého odporúčania] Na základe takéhoto odporúčania by sa preto maximálne povolené rybolovné úsilie plavidiel s vlečnými sieťami v západnej časti Stredozemného mora v súlade s článkom 7 ods. 3 písm. b) plánu malo na rok 2023 v porovnaní s východiskovou hodnotou v rokoch 2015 až 2017 znížiť o hodnotu pm %, ktorá sa má odpočítať od maximálneho povoleného rybolovného úsilia stanoveného na rok 2022 nariadením Rady (EÚ) 2022/110.

(9)Podľa odporúčania STECF z roku 2021 sú na dosiahnutie cieľov týkajúcich sa maximálneho udržateľného výnosu v prípade populácií rýb v západnej časti Stredozemného mora potrebné ďalšie naliehavé opatrenia, najmä na riešenie rybolovnej úmrtnosti pri love lovnými šnúrami pri dne. Vychádzajúc z tohto odporúčania sa v prílohe III k nariadeniu Rady (EÚ) 2022/110 maximálne povolené rybolovné úsilie plavidiel s lovnými šnúrami v súlade s článkom 7 ods. 5 plánu stanovilo na základe rybolovného úsilia vyjadreného ako počet rybolovných dní od 1. januára 2015 do 31. decembra 2017.

(10)[miesto vyhradené pre najlepšie dostupné vedecké odporúčanie]. Na základe tohto odporúčania by sa preto maximálne povolené rybolovné úsilie plavidiel na lov lovnou šnúrou na rok 2023 malo v porovnaní s východiskovou hodnotou z rokov 2015 až 2017 znížiť o hodnotu pm %, ktorá by sa mala odpočítať od maximálneho povoleného rybolovného úsilia stanoveného na rok 2022 nariadením Rady (EÚ) 2022/110. Týmto maximálnym povoleným rybolovným úsilím pre plavidlá s lovnými šnúrami by nemalo byť dotknuté maximálne povolené rybolovné úsilie, ktoré sa stanoví na rok 2024.

(11)Výbor STECF v roku 2021 odporučil, že v záujme dosiahnutia maximálneho udržateľného výnosu najneskôr do roku 2025 by sa mala výrazne znížiť rybolovná úmrtnosť krevety Aristeus antennatus v geografických podoblastiach 1-5-6-7 a geografických podoblastiach 8-9-10-11. Vedecký poradný výbor pre rybolov Všeobecnej rybárskej komisie pre Stredozemné more (GFCM) vydal podobné odporúčanie týkajúce sa rybolovnej úmrtnosti krevety Aristeus antennatus v geografickej podoblasti 2. Výbor STECF okrem toho odhadol, že biomasa krevety Aristeus antennatus klesá. Na základe týchto odporúčaní sa nariadením Rady (EÚ) 2022/110 na rok 2022 stanovili maximálne obmedzenia výlovu krevety Aristeus antennatus v geografických podoblastiach 1-5-6-7 a geografických podoblastiach 8-9-10-11.

(12)[miesto vyhradené pre najlepšie dostupné vedecké odporúčanie] Na rok 2023 by preto maximálne obmedzenia výlovu krevety Aristeus antennatus v geografických podoblastiach 1-2-5-6-7 mali predstavovať pm % a maximálne obmedzenie výlovu krevety Aristeus antennatus v geografických podoblastiach 8-9-10-11 by malo byť pm %.